дата е посочена в член 4, параграф 1, четвърта алинея от Директива (ЕС) 2017/2455 на Съвета (6).
 (6)
 В приложение Б към Регламент за изпълнение (ЕС) 2015/2447 се определят форматите и кодовете на общите изисквания за данните за обмена и съхранението на информацията, необходима за декларациите, уведомленията и доказателството за митническия статус на съюзни стоки. С цел да се постигне съгласуване, посоченото приложение следва да бъде изменено. Като се има предвид мащабът на изискваните промени, текстът на приложение Б към Регламент за изпълнение (ЕС) 2015/2447 следва да бъде изцяло заменен.
 (7)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/2447 се изменя, както следва:
 1)
 Член 2 се изменя, както следва:
 а)
 параграфи 1 и 2 се заменят със следното:
 „1. Форматите и кодовете на упоменатите в член 2, параграф 1 от Делегиран регламент (ЕС) 2015/2446 общи изисквания за данните за обмена и съхранението на информацията, необходима за заявленията и решенията, са посочени в приложение А към настоящия регламент.
 2. Форматите и кодовете на упоменатите в член 2, параграф 2 от Делегиран регламент (ЕС) 2015/2446 общи изисквания за данните за обмена и съхранението на информацията, необходима за декларациите, уведомленията и доказателството за митническия статус, са посочени в приложение Б към настоящия регламент.“;
 б)
 параграф 3 се заличава.
 в)
 параграф 4 се заменя със следното:
 „4. Форматите и кодовете на упоменатите в член 2, параграф 4 от Делегиран регламент (ЕС) 2015/2446 общи изисквания за данните за обмена и съхранението на информацията, необходима за декларациите, уведомленията и доказателството за митническия статус, са посочени в приложение 9 към Делегиран регламент (ЕС) 2016/341 на Комисията (*1).
 (*1) Делегиран регламент (ЕС) 2016/341 на Комисията от 17 декември 2015 г. за допълнение на Регламент (ЕС) No 952/2013 на Европейския парламент и на Съвета чрез преходни правила за някои разпоредби от Митническия кодекс на Съюза, за случаите, когато съответните електронни системи все още не са в действие, и за изменение на Делегиран регламент (ЕС) 2015/2446 (ОВ L 69, 15.3.2016 г., стр. 1).“"
 г)
 вмъква се следният параграф 4a:
 „4а. Форматите и кодовете на упоменатите в член 2, параграф 4а от Делегиран регламент (ЕС) 2015/2446 общи изисквания за данните за обмена и съхранението на информацията, необходима за декларациите, уведомленията и доказателството за митническия статус, са посочени в приложение В към настоящия регламент.“
 2)
 Член 55 се изменя, както следва:
 а)
 в параграф 1 втората алинея се заменя със следното:
 „От датата, посочена в член 4, параграф 1, четвърта алинея от Директива (ЕС) 2017/2455, списъкът на данните, които може да се изискват от Комисията, се съдържа в приложение 21-03 към настоящия регламент.“;
 б)
 параграф 6 се заменя със следното:
 „6. Чрез дерогация от параграф 1 Комисията може да изиска следните списъци с данни за целите на наблюдението при допускане за свободно обращение:
 а)
 списъка с данни, съдържащ се в приложение 21-02 към настоящия регламент — до датата на въвеждане на подобряването на националните системи за вноса, посочени в приложението към Решение за изпълнение